Sol-Tech: Bemarker/Studente Werwer - Job at SBM Solidariteit Beleggingsmaatskappy in Pretoria
Sol-Tech: Bemarker/Studente Werwer
Sol-Tech is 'n Afrikaanse Beroepsopleiding kollege gebaseer in Pretoria-Wes. Daar is tans 'n vakante pos vir 'n bemarker wat bemarking en werwing vir die opleidingsinstelling moet doen. Sol-Tech is 'n geregistreerde Voortgesette Onderwys- en Opleidingsinstelling wat spesialiseer in die opleiding van tegniese en beroepsgerigte kwalifikasies.
Om te kwalifiseer word 'n relevante kwalifikasie en bewese ondervinding in bemarking en werwing in 'n onderwys- en opleidingsomgewing verkieslik in die tegniese/ambags rigtings vereis. Ervaring in die inisiëring, beplanning en bestuur van projekte, met die fokus op bemarking sal tot voordeel van die aansoeker wees.
Daar sal van die posbekleër verwag word om 'n wye spektrum van bemarkingstake vir Sol-Tech te verrig, waaronder skolebemarking, hulp met die reël van funksies, bemanning van loopbaanskoue, die bou van verhoudings met skole en verskeie ander rolspelers in die industrie. Daar word ook van die kandidaat verwag om te reis en uit te slaap.
Indien jy aan die vereistes voldoen, volg asseblief die skakel Klik hier om aansoek te doen. Indien die skakel nie werk nie, stuur asseblief jou CV en 'n kort motiveringsbrief (geen sertifikate nie) voor of op 22 Februarie 2019 aan mhb@solidariteitbeleggings.co.za